Taulukkolaskennan+ohjeita

Solualueeksi sanotaan useamman kuin yhden solun muodostamaa aluetta. Solualue ilmoitetaan aina antamalla alueen vasemman yläkulman soluosoite kaksoispiste ja alueen oikean alareunan soluosoite. Esimerkkikuvan aktivoitu solualue on **B5:G10**. Solualueen aktivointi, maalaus Vie hiiren osoitin siihen soluosoitteeseen josta aloitat maalaamisen, kuvassa soluosoite on **B5**. Paina hiiren vasemmanpuoleinen painike pohjaan ja painike pohjassa vedä hiirellä oikealle ja alaspäin soluosoitteeseen **G10**.
 * Solualue**

Yleensä laskentataulukoissa olevat kaavat käsittelevät lukuja, mutta kaavoilla voidaan käsitellä myös tarvittaessa soluja, joiden sisältönä on tekstiä. Excelissä ovat käytettävissä normaalit peruslaskutoimitukset:
 * Yhteenlaskukaavat**

Excelin kaavoissa voidaan käyttää lisäksi Excelin omia funktioita, kuten KESKIARVO, joka laskee lukujen keskiarvon. Käyttäjä voi lisäksi määritellä omia funktioita. Kaavoissa voidaan käyttää sulkuja muuttamaan kaavan laskemisjärjestystä. Voit tehdä yhteenlaskukaavan kolmella eri tavalla:
 * yhteenlasku
 * vähennyslasku
 * kertolasku
 * jakolasku
 * potenssiin korottaminen

Aktivoi solu, johon haluat sijoittaa kaava.
 * Tapa1**

Paina näppäimistön = -**näppäintä(vaihto-näppäin + 0)** kaavan aloittamiseksi. Muista aloittaa kaavan kirjoittaminen aina = -**merkillä**. Toinen tapa aloittaa laskukaavan tekeminen on napsauttaa hiirellä kaavarivin **Lisää funktio** –painiketta (kts. alla oleva kuva). Kirjoita kaava aktiiviseen soluun soluosoitteita käyttäen. Esimerkkikuvan kaava: **=B5+B6+B7+B8+B9**. **Huom.** Lopeta kaava aina joko näppäimistön **ENTER**–näppäimellä tai napsauttamalla hiirellä kaavarivin -**painiketta**. Älä koskaan kirjoita kaavaan solun sisältämiä lukuja, vaan pyri käyttämään aina soluosoitteita jos se on mahdollista.



Aktivoi solu, johon teet kaavan ja aloita kaava = -**merkillä**. Laskentataulukko on nyt muokkaustilassa. Siirrä hiiriosoitin ensimmäisen kaavaan tulevan solun päälle ja paina hiiren vasenta painiketta jolloin ko. soluosoite tulee valituksi kaavaan. Valitun solun ympärillä pyörii katkoviiva. Paina +-**näppäintä** yhteenlaskun merkiksi.
 * Tapa2**

Siirrä hiiriosoitin toisen kaavaan tulevan solun päälle ja napsauta hiiren vasenta painiketta ja paina +-**näppäintä** yhteenlaskun merkiksi. Jatka kaavaan tulevien solujen osoittamista ja +-**merkkien** lisäämistä, kunnes kaikki kaavaan tarvittavat soluosoitteet tulevat mukaan.

Päätä kaava painamalla **Enter**-näppäintä tai napsauttamalla kaavarivin -**näppäintä**.


 * SUMMA–funktio**

Nopein tapa laskea soluosoitteen **B5:B8** summa on käyttää **vakiotyökalurivin Summa –painiketta**. Aktivoi soluosoite, johon haet **SUMMA-funktion**, = merkkiä ei tarvita.

Napsauta hiirellä **vakiotyökalurivin Summa-painiketta**. Laskentataulukossa näkyy katkoviivojen ympyröimä alue. Se on alue, jonka solujen sisältämät luvut Summa-funktio laskee yhteen. Jos alue on oikea, hyväksy se napsauttamalla uudelleen **vakiotyökalurivin Summa–painiketta** tai painamalla näppäimistön **ENTER**–painiketta.




 * Lihavoi rivi- ja sarakeotsikot**

Siirrä hiiren taulukko-osoitin soluosoitteeseen **A4**. Paina hiiren vasemmanpuoleinen painike pohjaan, pidä painike pohjassa ja maalaa solualue **A4:G4** vapauta hiiren painike – solualue **A4:G4** aktivoituu. Paina näppäimistön **Ctrl–näppäin** pohjaan ja pidä sitä alas painettuna. Siirrä hiiren taulukko-osoitin soluosoitteeseen **A5**. Paina hiiren vasemmanpuoleinen painike pohjaan, pidä painike pohjassa ja maalaa solualue **A5:A10**. Vapauta ensin hiiren painike ja sen jälkeen **Ctrl–näppäin** – solualue **A5:A10** aktivoituu. **Ctrl–näppäimen** avulla voit Excelissä aktivoida useita solualueita.

Napsauta hiirellä **muotoilutyökalurivin Lihavoitu–painiketta**.

Vie hiiren taulukko-osoitin soluosoitteeseen **B5**. Napsauta hiirellä solua **B5**. Siirrä hiiren taulukko-osoitin soluosoitteeseen **G10**. Paina näppäimistön vaihtonäppäin alas ja pidä se alas painettuna. Napsauta hiirellä solua **G10** ja solualue **B5:G10** aktivoituu.
 * Keskitä solualueella**

Napsauta hiirellä **muotoilutyökalurivin Keskitä–painiketta**.


 * Tallentaminen**



Napsauta hiirellä **vakiotyökalurivin Tallenna–painiketta**.

Valitse **Valikkorivin/Tiedosto/Sulje** –toiminto.
 * Sulje työkirja**

Tai napsauta hiirellä Työkirjan oikeassa reunassa olevaa **Sulje ikkuna** –painiketta.




 * Funktion lisääminen ohjatun toiminnon avulla**

Excelissä on valmiina käytettävissä yli **300** laskentafunktiota. Funktioiden käyttöä helpottaa huomattavasti ohjattu toiminto, jonka avulla funktion argumentit voidaan määritellä. Esimerkissä haetaan laskentataulukossa olevan maanantaimyynnin pienintä arvoa. Aktivoi se solu, johon lisäät funktion. Napsauta kaavarivin Lisää funktio –painiketta.



Esiin ilmestyy ikkuna, jossa näkyvät 10 viimeksi käytettyä funktiota. Valitse alasvetovalikosta eri funktioluokka, joka on tässä tapauksessa Tilasto. Valitse sen alapuolella olevasta ikkunasta funktio nimeltä MIN. Voit myös hakea samaisen funktion kirjoittamalla MIN Etsi funktio -kenttään ja klikkaamalla Siirry-painiketta. Kun olet löytänyt MIN-funktion, napsauta OK-painiketta.



Kaavarivillä näet solualueen josta ohjelma hakee funktion arvoa. Sama solualue näkyy funktioikkunan kentässä Luku1. Funktion argumentti -ikkunaa voit halutessasi siirtää. Samoin voit myös pienentää sitä napsauttamalla hiirellä funktioikkunan Pienennä –painiketta.



Funktioikkuna kapenee taulukon sarakeikkunoiden päälle. Jos kaavarivillä oleva solualue on oikea, napsauta hiirellä Palauta ikkuna –painiketta ja sen jälkeen funktioikkunan **OK** -painiketta.



Jos solualue on väärä, joudut lassoamaan hiirellä oikean alueen. Vie hiiren osoitin soluosoitteeseen **B:5**. Paina hiiren vasemmanpuoleinen painike alas. Pidä painike alhaalla ja vedä hiirellä alaspäin soluosoitteeseen **B:9**. Kun olet lassonnut oikean alueen napsauta hiirellä Funktion ikkuna -palautuspainiketta ja sen jälkeen **OK**–painiketta.



Soluosoitteessa B12 näet maanantaimyynnin pienimmän arvon. Voit muokata funktiota uudelleen valitsemalla funktiosolun ja klikkaamalla Lisää funktio-painiketta.

Kirjoita soluun näppäimistöltä funktiolauseke. Funktiolauseke on muotoa =funktion nimi (argumentit : erotettuina) ja lopuksi painetaan näppäimistön **ENTER**–näppäintä.
 * Funktion liittäminen ilman ohjattua toimintoa**




 * Solun täyttöväri**

Valitse muotoiltava **solu/solualue**. Valitse hiirellä valikkorivin **Muotoile/Solut**… -toiminto. Napsauta hiirellä valintaikkunan **Muotoile Solut** välilehteä **Kuviot**. Valitse väripaletista haluamasi täyttöväri.
 * Tapa1**



Napsauta hiirellä **muotoilutyökalurivin Täyttöväri**–painikkeen oikealla puolella olevaa nuolipainiketta. Valitse avautuvasta paletista haluamasi väri hiirellä napsauttamalla.
 * Tapa2**



Valitse muotoiltava solu/solualue. Valitse hiirellä **Valikkorivin Muotoile/Solut…** -toiminto.
 * Fonttityyli ja –koko**
 * Tapa1**

Napsauta hiirellä **valintaikkunan Muotoile Solut** välilehteä **Fontti**. Tee tarvittavat muotoilut.

Napsauta hiirellä **muotoilutyökalurivin Fontti**–kentän oikealla puolella olevaa nuolipainiketta ja valitse avautuvasta luetteloruudusta kirjasintyyyli.
 * Tapa2**

Napsauta hiirellä muotoilutyökalurivin **Fonttikoko**–kentän oikealla puolella olevaa nuolipainiketta ja valitse avautuvasta luetteloruudusta fontin koko.

Yhdistä ja keskitä –toiminto sopii hyvin esimerkiksi laskentataulukon taulukko otsikon keskittämiseen. Aktivoi solut jotka haluat yhdistää. Napsauta hiirellä **muotoilutyökalurivin Yhdistä ja Keskitä** –painiketta.
 * Yhdistä ja keskitä**

Esimerkin taulukossa solualueen **A1:G1** soluista muodostuu yksi solu ja soluosoitteessa **B1** oleva teksti **Urheiluseuran arpojen viikkomyynti** keskittyy tämän solun keskelle.




 * Lisää rivejä**

Napsauta hiiren oikeapuoleista painiketta sen riviosoitteen päällä, jonka yläpuolelle sinun pitää lisätä rivi/rivejä. Valitse avautuvasta Pikavalikosta **Lisää...**-toiminto napsauttamalla hiiren vasemmanpuoleista painiketta.

Excel-ohjelman avulla voidaan numeroaineistoja havainnollistaa käyttäen erilaisia kaavioita. Excelissä voidaan kaaviot luoda ohjatun toiminnon avulla. Aktivoi se laskentataulukon solualue, josta muodostat kaavion. Napsauta **vakiotyökalurivin Ohjattu kaavion luominen** –painiketta.
 * Ohjattu kaavion luominen –toiminnolla**



Vaiheessa **1 / 4** voit valita kaavion lajin. Käytössäsi on erilaisia kaaviolajeja Kahdessa ikkunassa olevassa välilehdessä. Kaaviolaji valitaan hiirellä napsauttamalla. Napsauta hiirellä Näytä malli –painiketta niin näet kaavion esikatseluikkunassa. Siirry vaiheeseen **2 / 4** napsauttamalla **Seuraava**–painiketta.

Tämä ikkuna näyttää solualueen, josta kaavio muodostuu. Siirry vaiheeseen **3 / 4** napsauttamalla hiirellä ikkunan alareunassa olevaa **Seuraava** -painiketta.

Tässä ikkunassa on kuusi eri välilehteä joissa voit muokata kaaviota. Esimerkiksi välilehdellä Otsikot voit kirjoittaa kaaviolle otsikon. Välilehdeltä toiselle pääset napsauttamalla välilehden otsikkoa. Siirry vaiheeseen **4 / 4** napsauttamalla **Seuraava**–painiketta.

Tässä ikkunassa voit valita sijoitatko kaavion uuteen taulukkoon vai objektina olemassa olevaan laskentataulukkoon. Napsauta hiirellä **Valmis**-painiketta.



Napsauta hiirellä kaavion päällä, jolloin kaavio aktivoituu.

Napsauta hiirellä **vakiotyökalurivin Tulosta**–painiketta.



Napsauta hiirellä solua **C3**. Aloita laskukaava = -merkillä. Merkin näppäinyhdistelmä on **Vaihto–näppäin + 0**. Toinen tapa on napsauttaa hiirellä kaavarivin **Lisää funktio** –painiketta.
 * Esimerkkitehtävä mod4teh4.**



Napsauta hiirellä solua **B3**, jolloin se tulee valituksi kaavaan. Paina näppäimistön * -merkkiä.

Napsauta hiirellä solua **E1** jolloin se tulee valituksi kaavaan ja paina tämän jälkeen näppäimistön funktionäppäintä **F4**. Soluosoite **E1** muuttuu muotoon **$E$1** mikä tarkoittaa että siihen on tehty kaavassa suora viittaus. Lopeta kaava näppäimistön **ENTER** –näppäimellä.

Napsauta hiirellä solua **C3**. Vie hiiren taulukko-osoitin solun oikeassa alakulmassa olevan täyttökahvan päälle, jolloin taulukko –osoitin muuttuu mustaksi ristiksi.

Paina hiiren vasemman puoleinen painike alas ja pidä se alas painettuna. Vedä hiirellä alaspäin riville **7** ja vapauta hiiren painike. Olet kopioinut rivillä **3** olevan kaavan riveille **4-7**.



Napsauta hiirellä **muotoilutyökalurivin Valuutta**–painiketta.

Napsauta hiirellä Muotoilutyökalurivin **Vähennä** **desimaaleja** –painiketta

Aktivoi muotoiltava solualue. Napsauta hiirellä muotoilutyökalurivin **Reunat**–painikkeen oikealla puolella olevaa alasvetonuolta ja valitse vaihtoehto **Leveä ulkoreuna**.



Vie hiiren osoitin ohjelmaikkunan alareunassa olevan taulukkovalitsimen **Taul1** päälle ja napsauta hiiren oikeanpuoleista painiketta.
 * Nimeä laskentataulukot**

Siirrä hiiriosoitinta pikavalikossa **Nimeä uudelleen** –toiminnon kohdalle ja napsauta hiiren vasemman puoleista painiketta.

Taulukkovalitsin aktivoituu ja voit kirjoittaa näppäimistöltä uuden nimen jolloin se korvaa oletusnimen **Taul1**. kirjoita nimeksi **Tammikuu**.

Nimeä samalla tavalla **Taul2 = helmikuu** ja **Taul3 =Maaliskuu**. Lisää työkirjaan uusi laskentataulukko Vie hiiren osoitin taulukkovalitsimen **Maaliskuu** päälle ja napsauta hiiren **oikeanpuoleista** painiketta.

Siirrä hiiriosoitinta pikavalikossa **Lisää…**–toiminnon kohdalle ja napsauta hiiren vasemman puoleista painiketta.

Valitse avautuvasta Lisää-ikkunasta vaihtoehto Laskentataulukko hiirellä napsauttamalla. Napsauta hiirellä lopuksi **OK** -painiketta.

Anna laskentataulukolle nimeksi **Huhtikuu**

Vie hiiren osoitin **Huhtikuu**-nimen päälle. Paina hiiren vasemman puoleinen painike alas ja vedä laskentataulukko **Maaliskuu**-taulukon oikealle puolelle. Vapauta hiiren painike.

Laskentataulukko on nyt oikeassa paikassa.

Poista työkirjasta laskentataulukko. Vie hiiren osoitin taulukkovalitsimen **Huhtikuu** päälle ja napsauta hiiren oikeanpuoleista painiketta. Siirrä hiiriosoitinta pikavalikossa **Poista**–toiminnon kohdalle ja napsauta hiiren vasemman puoleista painiketta.



Aktivoi jokin solu alueella **A3:A7**.
 * Lajittele**

Napsauta hiirellä **vakiotyökalurivin Lajittele nousevasti** –painiketta. Jolloin ohjelma lajittelee **A–sarakkeessa** olevat nimet aakkosjärjestykseen nousevasti eli **A:sta-Ö:hön**.